recursal/SuperWikiNEXT-32B huggingface dataset:
**מוס הארט** (אנגלית: Moss Hart; ‏24 באוקטובר 1904, ניו יורק – 20 בדצמבר 1961, פאלם ספרינגס) מחזאי ובמאי תיאטרון יהודי-אמריקאי.

תולדות חיים וקריירה
-------------------

מחזהו הראשון בברודוויי היה *Once in a Lifetime* ("פעם בחיים") ב-1930. היה זה גם שיתוף פעולה ראשון שלו עם ג'ורג' קאופמן. שיתוף פעולה זה הניב גם את המחזות "הן לא תקחהו עמך" (1936), שזיכה את הצמד בפרס פוליצר ו"האדם שבא לסעוד" (1939).

במהלך שנות השלושים כתב עם אירווינג ברלין את מחזות הזמר *Face the Music*‏ (1932). ו-*As Thousands Cheer* ‏ (1933), ב-1935 כתב את תמליל המחזמר *Jubilee*, שכלל שירים מאת קול פורטר וב-1937 כתב את *I'd Rather Be Right* ("מוטב שאהיה צודק") יחד עם צמד הכותבים רוג'רס והארט (לא היה קשר משפחתי בין מוס הארט ולורנץ הארט מן הצמד). ב-1941 שיתף פעולה עם איירה גרשווין וקורט וייל בכתיבת המחזה המוזיקלי *Lady In The Dark* ("אשה בחשכה").

בשנות הארבעים עבד מדי פעם בהוליווד. הישגו הגדול ביותר הוא התסריט לסרט "הסכם ג'נטלמני" (1947) עבורו היה מועמד לפרס אוסקר לתסריט המקורי הטוב ביותר.

ב-1952 כתב את התסריט לסרט הביוגרפי "הנס כריסטיאן אנדרסן" בכיכובו של דני קיי וב-1954 כתב את התסריט לסרט "כוכב נולד" בבימויו של ג'ורג' קיוקור, עם שירים מאת איירה גרשווין והרולד ארלן ובכיכובה של ג'ודי גרלנד. במהלך שנות החמישים תיפקד בעיקר כבמאי בברודוויי. להיטו הגדול ביותר היה *My Fair Lady* ("גבירתי הנאוה", 1956), בו ביים את ג'ולי אנדרוז ושאותו הסכים לביים לאחר ששמע שני שירים מתוכו בלבד. המחזמר הופיע מעל בימות ברודוויי ווסט אנד במשך שבע שנים והארט זכה עבורו בפרס טוני.

ב-1959 פרסם את האוטוביוגרפיה שלו *Act One: An Autobiography*, שעובד לסרט ב-1963.

ב-1960 ביים את המחזמר האחרון שלו, "קמלוט", שזכה אף הוא בפרס טוני.

חייו האישיים
------------

הארט סבל מהפרעה דו-קוטבית, כיוון שהיה רווק שנים רבות נחשב גם להומוסקסואל. ב-1946 נישא לזמרת-שחקנית קיטי קרליסל, לזוג נולדו שני ילדים.

לקריאה נוספת
------------

* מוס הרט, **מערכה ראשונה**, הוצאת זיו תל אביב, תשכ"ב

* Steven Bach, **Dazzler: The Life and Times of Moss Hart**, Da Capo Press, 2002 ISBN 978-0306811357
* Moss Hart, **Act One: An Autobiography** ISBN 978-0312032722

קישורים חיצוניים
----------------

ויקישיתוף מדיה וקבצים בנושא **מוס הארט** בוויקישיתוף

* מוס הארט, במסד הנתונים הקולנועיים IMDb (באנגלית)
* מוס הארט, באתר Discogs (באנגלית)
* Broadway Baby הפרק הראשון מהספר dazzler, הניו יורק טיימס (באנגלית) האתר דורש הרשמה, בחינם
* Broadway Returned His Regards ביקורת על הספר, הניו יורק טיימס (באנגלית) האתר דורש הרשמה, בחינם
* מוס הארט, באתר "Find a Grave" (באנגלית)
* מוס הארט, באתר אנציקלופדיה בריטניקה (באנגלית)
* מוס הרט (1904-1961), דף שער בספרייה הלאומית

הערות שוליים
------------

1. ↑  Brenner, Marie (2000). "Kitty Carlisle Hart". Great Dames: What I Learned From Older Women. New York: Crown. pp. 12-34. ISBN 0-609-60612-3

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262305105171
* BIBSYS: 90053990
* BNE: XX1088732
* BnF: cb13944451x (data)
* CANTIC: a12291638
* CiNii: DA04706168
* GND: 124382258
* ISNI: 0000 0001 0911 0933
* LCCN: n80094488
* NKC: jx20060225009
* NLA: 35175341
* NLK: KAC201401193
* NLP: a0000002846472
* NTA: 069738041
* RERO: 02-A003350118
* SNAC: w6ns0sjb
* SUDOC: 070479364
* Trove: 852440
* VIAF: 66656555
* WorldCat: lccn-n80094488

 |
**מת'יו ג'יימס מוי** (באנגלית: **Matthew James Moy** ; נולד ב-3 בפברואר 1984‏) הוא שחקן קולנוע אמריקאי. מת'יו נולד בסן פרנסיסקו שבקליפורניה.

קריירה
------

קריירת המשחק של מוי החלה בשנת 2008. הוא הופיע במספר סדרות, ביניהן: מחשבות פליליות, גוד לאק צ'ארלי, איך פגשתי את אמא ו"Zeke and Luther". בעונה התשיעית של סקראבס הוא גילם את דמותו של טרנג וב-iCarly הוא גילם את דמותו של שון. הוא עשה הופעות אורח בביג טיים ראש כבלוגר מפורסם בשם דייק ובמקום טוב באמצע כאחד ממשפחתו של האק. מוי גילם את עצמו בתוכנית המציאות "Cha$e".

בשנת 2011 החל מוי לשחק את האן לי, באחד מהתפקידים המרכזיים בקומדיית המצבים "מרוששות" של רשת CBS. על דמותו של האן לי נמתחה ביקורת מצד מבקרי טלוויזיה שהצביעו על תיאורו כ"זעיר, ילדותי, אדם תאב בצע עם דפוסי דיבור ילדותיים"[דרוש מקור].

מוי גילם את דמותו של רון, החבר הכי טוב של גרובר, בסרט העצמאי "The Grover Complex".

בשנת 2011 שיחק בסרט "קשר לא מחייב" בדמותו של צ'אק, בחור שמצלם בטלפון הסלולרי שלו.

מוי דיבב את דמותו של "Firefly" במשחק הווידאו של ג'י. איי. ג'ו כוח המחץ. כמו כן הוא דיבב בתפקידים קטנים במשחקי הווידאו "White Knight Chronicles" ו"Blur".

בשנת 2023 החל לשחק בעונה השנייה של הסיטקום "*American Auto*" ברשת NBC, בתפקיד של דייל.

קישורים חיצוניים
----------------

* מת'יו מוי, ברשת החברתית אקס (טוויטר)
* מת'יו מוי, ברשת החברתית אינסטגרם
* מת'יו מוי, במסד הנתונים הקולנועיים IMDb (באנגלית)
* מת'יו מוי, באתר MusicBrainz (באנגלית)

הערות שוליים
------------

1. 1 2  "2 Broke Girls Cast: Matthew Moy". Cbs.com. נבדק ב-2012-02-04.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2018176075
* MusicBrainz: c8e7a45c-a09f-4168-8d3e-b1add094aa07
* VIAF: 824154688465448380003
* WorldCat: lccn-no2018176075

 |
**נאוה קולטון** (נולדה ב-29 במרץ 1954) היא מפיקת טלוויזיה ושחקנית ישראלית.

קריירה
------

### קריירה כמפיקה

נאוה קולטון התחילה את דרכה כמפיקה בפועל בתוכנית הקומדי סטור ששודרה בשנת 1996. לאחר שידור הסדרה, שודרה באותה השנה ערוץ הילדים סדרת-בת בשם "משדרים חשמונאים פלוס". בשנת 2004 הפיקה קולטון את התוכנית "שמש" ששודרה בערוץ 2 ובערוץ הילדים. שנה לאחר מכן, הפיקה קולטון את התוכנית "חשיפה". הפיקה קולטון את הסדרה "השיר שלנו: בשנת 2007. באותה השנה, שודר גם הספין-אוף לסדרה, שנקרא "העיר שלנו". הפיקה את "הנפילים" ששודר בשנת 2008, והפיקה קולטון את התוכנית "דני הוליווד" ששודרה בשנת 2009. הפיקה קולטון גם את "תיכון השיר שלנו", ספין-אוף נוסף של הסדרה "השיר שלנו" ששודר בשנת 2010. הפיקה קולטון גם את "מנדלבאום בלש פרטי" ואת "15 דקות". הפיקה קולטון את "אליפים" ששודרה ב-yes בשנת 2013. משנת 2003 מפיקה נאוה קולטון את "הפיג'מות" שמשודרת בערוץ הילדים, ואת "סברי מרנן" שמשודרת בקשת.

### קריירת משחק

בנוסף לקריירת ההפקה שלה, נאוה קולטון היא גם שחקנית. היא משחקת בעיקר בתפקידים קטנים בסדרות אותן היא מפיקה. בשנת 2007 שיחקה קולטון בדמותה של אילנה בר לב בסדרה "הנפילים". ב-2010 שיחקה בדמותן של מספר דמויות בסדרה "הפיג'מות", ביניהן: מורתה של רוני, שפרה מנדלבאום (דיבוב בלבד בעונות הראשונה והשנייה), ואת עצמה בעונה הרביעית. בשנת 2011 שיחקה קולטון בדמותה של אמא של קטנצ'יק בסדרה "אליפים", אותה גם הפיקה. בשנת 2013 הופיעה נאוה קולטון בסדרה "סברי מרנן" בדמות אישה בחלומו של שי.

### חיים אישיים

קולטון היא אם לשלושה.

קישורים חיצוניים
----------------

* נאוה קולטון, במיזם "אישים" לתיעוד היצירה הישראלית
**פייר אנג'לי** (באנגלית: **Pier Angeli**‏; 19 ביוני 1932 – 10 בספטמבר 1971) הייתה שחקנית קולנוע וטלוויזיה אמריקאית ממוצא איטלקי.

ביוגרפיה
--------

נולדה בקליארי, סרדיניה בשם אנה מריה פייראנג'לי, אחותה התאומה של השחקנית מריסה פאוואן.

הופעתה הראשונה בקולנוע הייתה בסרט מלודרמה איטלקי בשם "מחר יהיה מאוחר מדי" (Domani è troppo tardi) לצידו של ויטוריו דה סיקה (1950) על משחקה בסרט זה זכתה בפרס האיטלקי "סרט הכסף" (Nastro d'Argento) לשחקנית הטובה ביותר.

היא עברה להוליווד והוחתמה ב"מטרו גולדווין מאייר". סרטה הראשון בארצות הברית היה "טרזה" (Teresa) לצידו של רוד סטייגר. על משחקה בסרט זה זכתה בתחרות גלובוס הזהב התשיעית בפרס "השחקנית החדשה הטובה ביותר של השנה".

ב-1953 שיחקה בסרט "סיפור שלוש אהבות" לצידו של קירק דאגלס שגילה בזכרונותיו כי בתקופה זו הם היו מאורסים. הייתה לה גם מערכת יחסים עם ג'יימס דין והם היו אמורים לשחק בסרט "מישהו שם למעלה אוהב אותי" אך דין נהרג ובמקומו שיחק פול ניומן.

ב-1957 השתתפה בסרט "אנדרו העליז" לצידו של דני קיי בתור סלינה גאליקו, נערת קרקס.

ב-1960 שיחקה בסרט הבריטי "השתיקה הזועמת" (The Angry Silence) לצידו של ריצ'רד אטנבורו. על תפקידה בסרט זה הייתה מועמדת לפרס באפט"א לשחקנית הזרה הטובה ביותר.

ב-1962 שיחקה בסרט "סדום ועמורה" (אנ') בתפקיד אשת לוט.

ב-1965 השתתפה בסרט המלחמה "יום לפני הכניעה".

ב-1968 ביקרה בישראל והשתתפה בסרט "כל ממזר מלך" בבימויו של אורי זוהר בתפקיד איילין, אשתו של עיתונאי אמריקאי המגיע לסקר את המאורעות בישראל בתקופת מלחמת ששת הימים.

### משפחה

בעלה הראשון היה הזמר ויק דאמון. הם היו נשואים בשנים 1954–1958 ונולד להם בן אחד, פרי (1955–2014). היא נישאה ב-1962 למלחין האיטלקי Armando Trovajoli וב-1963 נולד להם בן, הווארד. הם נפרדו ב-1969.
פייר ניהלה זוגיות קצרה עם הזמר והשחקן יהורם גאון, אשר שיחק עמה בסרטו של אורי זוהר, "כל ממזר מלך".

### מוות

ב-10 בספטמבר 1971 נמצאה פייר אנג'לי מתה בביתה בבוורלי הילס. פורסם כי מתה ממנת יתר של ברביטורטים.

קישורים חיצוניים
----------------

ויקישיתוף מדיה וקבצים בנושא **פייר אנג'לי** בוויקישיתוף
* 

* אתר האינטרנט הרשמי של פייר אנג'לי

* פייר אנג'לי, במסד הנתונים הקולנועיים IMDb (באנגלית)

* פייר אנג'לי, באתר AllMovie (באנגלית)

* פייר אנג'לי, באתר Rotten Tomatoes (באנגלית)

* פייר אנג'לי, במסד הנתונים הקולנועיים KinoPoisk (ברוסית)

* פייר אנג'לי, באתר MusicBrainz (באנגלית)
* פייר אנג'לי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007447641905171
* BIBSYS: 98006308
* BNE: XX1593967
* BnF: cb12145737x (data)
* CANTIC: a11720918
* GND: 124576397
* ICCU: RAVV088525
* ISNI: 0000 0003 6834 1891
* LCCN: n85085819
* MusicBrainz: 24b29b2e-e97a-4843-978a-2a766ea68a87
* NKC: xx0150026
* NLK: KAC2020N5814
* NTA: 247357316
* SUDOC: 029937795
* VIAF: 4967535
* WorldCat: lccn-n85085819

 |
תיאור חגיגות חתונת היובל לכרמיה, חבצלת, 1875
**אדולף יצחק-יעקב כְּרֶמְיֶה** (צרפתית: **Adolphe Isaac-Jacob Crémieux**‏; 22 באפריל 1796 – 9 בפברואר 1880, פריז) היה מדינאי צרפתי-יהודי שכיהן כשר המשפטים של צרפת.

ביוגרפיה
--------

כרמיה נולד בעיירה נים, במחוז גאר שבצרפת. מוצא משפחתו היה מיהודי האפיפיור שישבו בעיר קרפנטרה. אביו היה סוחר במשי. בתקופת הקיסרות של נפוליון למד משפטים בפריז, ובשנת 1817 שב לנים והחל לייצג קורבנות של רדיפה פוליטית ואפליה דתית, במיוחד יהודים. כרמיה נמנה עם פעילי השמאל הצרפתי, ובהדרגה עלה מעמדו בחוגים הליברליים.

ב-1840 פעל עם משה מונטיפיורי למען העצורים בעלילת הדם בדמשק. ב-1842 נבחר כציר בפרלמנט והיה לאחד הפעילים המרכזיים של אופוזיציית השמאל. בהמשך הושם במאסר על פעילותו זו.

כרמיה היה פעיל מאוד בנושא ביטול שבועת היהודים, שבוטלה לבסוף ב-1846.

בשנת 1848, לאחר שהודח המלך לואי פיליפ מכיסאו וקמה הרפובליקה השנייה, התמנה כרמיה לשר המשפטים הצרפתי. באותה שנה הודיע כרמיה על ביטול העבדות בקולוניות הצרפתיות.

ב-1860 נמנה עם מייסדי חברת **כל ישראל חברים** (אליאנס) שמטרתה הייתה עזרה ליהודים שהופלו על רקע דתי ונפגעו זכויות האזרח שלהם. כרמיה החזיק בתפקיד נשיא החברה עד מותו. במסגרת תפקיד זה עבר כרמיה בארצות אירופה ופעל למען הענקת שוויון זכויות ליהודים.

ב-1870, לאחר נפילת נפוליאון השלישי, התמנה שוב לשר המשפטים. בכהונה זו ביטל את עונש המוות למתנגדים פוליטיים. באותה שנה קיבלו יהודי אלג'יריה אזרחות צרפתית על-פי חוק חדש ביוזמתו, שקיבל את השם "**פקודת כרמיה**" (צו כרמיה). כרמיה נבחר כסנטור לכל חייו ובכך סיים את חייו הפוליטיים. במהלך חייו כיהן כנשיא המועצה המרכזית של יהודי צרפת. למרות יחסו הקרוב ליהודים והפעולות הרבות שנקט למענם, כרמיה נחשב ליהודי מתבולל ובניו התנצרו.

כרמיה היה פעיל בבונים החופשיים של צרפת, ביצע רפורמות, הקים את ההנהגה הארצית והיה בעל דרגה של "Souverain Grand Commandeur" במועצה הצרפתית העליונה.

על שמו קרויים רחובות שונים במושבה הגרמנית בירושלים, ליד שדרות רוטשילד בלב תל אביב, בחיפה, ובפריז.

לקריאה נוספת
------------

* מיכאל אביטבול, **תולדות האנטישמיות מכרמיה לפטן**: "אנטישמיות באלג'יריה הקולניאלית 1870–1940", הוצאת מרכז זלמן שזר, 1994
* דב קסלמן, **לוחם החופש היהודי מפריז**, 'סגולה' מגזין ישראלי להיסטוריה, 23–25, 2012
* יואל בן בנימין עלק, **חיי כרמיה**, נדפס בממל, 1882

קישורים חיצוניים
----------------

ויקישיתוף מדיה וקבצים בנושא **אדולף כרמיה** בוויקישיתוף
* ביוגרפיה מפורטת של כרמיה (אנגלית)
* תאריכים בחייו ותמונתו (צרפתית)
* אדולף כרמיה, במהדורת 1901–1906 של האנציקלופדיה היהודית (באנגלית)
* יצחק אדולף כרמיה (1796-1880), דף שער בספרייה הלאומית
* אדולף כרמיה, באתר אנציקלופדיה בריטניקה (באנגלית)
* אדולף כרמיה, באתר "Find a Grave" (באנגלית)

הערות שוליים
------------

1. ↑  הכתוב בכרמיה - קיבוץ, ב"אתר תנועת העבודה" שגוי, ראו שיחה:כרמיה (קיבוץ)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260099805171
* BnF: cb12081812j (data)
* CANTIC: a11542779
* GND: 118902873
* ISNI: 0000 0001 2096 2766
* LCCN: n89612694
* NLP: a0000001234845
* NTA: 132142538
* SELIBR: 248308
* SNAC: w62v30sh
* SUDOC: 02921551X
* VcBA: 495/231554
* VIAF: 64031475
* WorldCat: lccn-n89612694

 |
**ניקולאי איגורייביץ' לבדב** (ברוסית: ‏**Николай Игоревич Лебедев**; נולד ב-16 בנובמבר 1966) הוא תסריטאי, מפיק ובמאי רוסי.

ביוגרפיה
--------

אביו, איגור ניקולאייביץ' לבדב, היה קצין במשמר הגבול הסובייטי ולאחר מכן עבד כמהנדס במפעל אלקטרוני בעיר קישינב. ניקולאי נקרא על שם סבו. אמו, ילנה אלכסיי בנה, הייתה כלכלנית ומוצאה ממשפחת קוזאקים, מדרום רוסיה.

כבר מילדותו ניקולאי נמשך לתחום הקולנוע, דבר שהוריו טיפחו אצלו ותמכו בו.

הוא למד עיתונות באוניברסיטת מוסקבה וסיים לימודיו שם ב-1991 ובשנת 1993 השלים את לימודי התסריטאות מ-VGIK. במקביל ללימודיו עבד כעיתונאי בטלוויזיה המולדבית וכתב מספר תוכניות ילדים לטלוויזיה.

בשנים 1995–1996 היה לבמאי ותסריט הגרסה הרוסית של "רחוב סומסום", ששודרה בערוצים NTV וב-ORT.

משנת 1997 החל לביים סרטי קולנוע בכוחות עצמו ועם השנים ביים סרטים מוצלחים לרבות, "הכוכב", "כלב זאב" (שהיה לסרט הפנטזיה הראשון מסוגו ברוסיה), "אגדה מספר 17" (שזכה להצלחה רבה בקולנוע הרוסי) וסרט האסונות "הטיסה".

בשנת 2020 תכנן להתחיל בצילומי הסרט "האמן ומרגריטה", אך בעקבות התפרצות נגיף הקורונה ברוסיה, נאלץ לעצור את ההפקה. הוא הוחלף על ידי במאי אחר ובסופו של דבר התמקד בהפקת הסרט נירנברג אודות משפטי נירנברג.

חייו האישיים
------------

הוא נשוי לאירינה לבדבה, כלכלנית. יש לו בת אחת: סבטלנה.

פילמוגרפיה קולנועית
-------------------

| שנה | סרט | בימוי | הפקה | תסריט | משחק |
| --- | --- | --- | --- | --- | --- |
| 1991 | לינה. ששי. | כן |  |  |  |
| 1997 | אביב הנחש | כן |  | כן |  |
| 1999 | המעריץ | כן |  | כן |  |
| 2002 | הכוכב | כן |  | כן |  |
| 2004 | הגולה | כן |  | כן |  |
| 2006 | כלב זאב | כן |  | כן |  |
| 2010 | פונוגרמה של תשוקה | כן |  | כן |  |
| 2013 | אגדה מספר 17 | כן |  | כן |  |
| 2016 | הטיסה | כן |  |  |  |
| 2022 | נירנברג | כן |  | כן |  |

קישורים חיצוניים
----------------

ויקישיתוף מדיה וקבצים בנושא **ניקולאי לבדב** בוויקישיתוף
* אתר האינטרנט הרשמי של ניקולאי לבדב
* ניקולאי לבדב, ברשת החברתית פייסבוק

* ניקולאי לבדב, ברשת החברתית אינסטגרם

* ניקולאי לבדב, במסד הנתונים הקולנועיים IMDb (באנגלית)

* ניקולאי לבדב, באתר AllMovie (באנגלית)

* ניקולאי לבדב, במסד הנתונים הקולנועיים KinoPoisk (ברוסית)

הערות שוליים
------------

1. ↑  Николай Лебедев из-за пандемии приостановил работу над «Мастером и Маргаритой»

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb160309394 (data)
* ISNI: 0000 0001 1494 9637
* LCCN: no2007114827
* LNB: 000286537
* NLK: KAC201229965
* NTA: 308463005
* RERO: 02-A021731786
* SUDOC: 143417983
* VIAF: 88109501
* WorldCat: lccn-no2007114827

 |
**מקס ויליאם ר. פירקיס** (אנגלית: Max William R. Pirkis; נולד ב-6 בינואר 1989 בלונדון) הוא שחקן אנגלי, המוכר בשל תפקידו כאוקטביאנוס בסדרת הטלוויזיה "רומא".

קריירה
------

כבר בגיל 14 קיבל פירקיס תפקיד בסרט הקולנוע, "אדון ומפקד", בכיכובם של ראסל קרואו ופול בטאני, בו גילם קצין צעיר. על תפקידו בסרט זכה בשנת 2004 בפרס האמן הצעיר (Young Artist Award) בקטגוריית השחקן הזר הטוב ביותר, ובפרס הקולנוע של ה"איוונינג סטנדרד", בקטגוריית השחקן הצעיר המבטיח ביותר.

בשנת 2005, והוא בן 16, החל לגלם את דמותו של אוקטביאנוס בסדרת הטלוויזיה "רומא". פירקיס גילם את התפקיד עד ראשית העונה השנייה, בה בגר אוקטביאנוס, והוא הוחלף בסיימון וודס.

בשנת 2014 שיחק בסרט הבלגי-גרמני "לעוף הביתה" בכיכובו של ג'יימי דורנן, ובסרט האימה העל-טבעי "הדוממים",(אנ') לצד סם קלאפלין. 

פירקיס למד בבית הספר התיכון היוקרתי איטון קולג', וכיום הוא לומד פילוסופיה של הדת באוניברסיטת קיימברידג'.

קישורים חיצוניים
----------------

* מקס פירקיס, ברשת החברתית אקס (טוויטר)
* מקס פירקיס, במסד הנתונים הקולנועיים IMDb (באנגלית)
* מקס פירקיס, באתר AllMovie (באנגלית)
* מקס פירקיס, במסד הנתונים הקולנועיים KinoPoisk (ברוסית)
* מקס פירקיס באתר הסדרה "רומא"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007328342805171
* LCCN: no2005028867
* VIAF: 19407385
* WorldCat: lccn-no2005028867

 |
**איליין מרי יור** (באנגלית:  **Eileen Mary Ure**; ‏18 בפברואר 1933 - 3 באפריל 1975) הייתה שחקנית קולנוע ותיאטרון סקוטית מועמדת פרס אוסקר לשחקנית המשנה הטובה ביותר ופרס גלובוס הזהב לשנת 1960 על הופעתה בסרט "בנים ואוהבים".

ביוגרפיה
--------

יור נולדה בגלאזגו לאדית סווינבורן ולקולין מקרגור יור.
למדה משחק ב"בית הספר המרכזי לנאום ודרמה" והחלה את דרכה כשחקנית תיאטרון בלונדון.

קריירת משחק
-----------

בשנת 1958 שיחקה יור במחזהו של בעלה הראשון זוכה פרס האוסקר ג'ון אוסבורן "הבט אחורה בזעם" והייתה מועמדת על הופעתה לפרס טוני לתפקיד הדרמטי הטוב ביותר.
בשנה שלאחר מכן שיחקה יור בגרסתו הקולנועית של טוני ריצ'רדסון למחזה בתפקיד אליסון אשתו של גיבור הסרט ג'ימי פורטר (ריצ'רד ברטון).
כמו כן שיחקה בתחילת דרכה לצידו של כוכב הקולנוע האוסטרלי פיטר פינץ' בסרטו של רונלד ניאם "דרכו של ווינדום".

בשנת 1960 הועמדה יור לפרס אוסקר לשחקנית המשנה הטובה ביותר ולפרס גלובוס הזהב על תפקידה בתור קלרה דיוז בדרמה של הבמאי וצלם הקולנוע זוכה פרס האוסקר ג'ק קארדיף "בנים ואוהבים (סרט, 1960)".
יור הייתה לשחקנית הסקוטית השנייה שמועמדת לפרס האוסקר אחרי דברה קר.
בהמשך דרכה שיחקה יור לצידו של בעלה השני שחקן הקולנוע והסופר הבריטי רוברט שו בסרטו של ארווין קרשנר "המזל של ג'ינג'ר קופי" ובסרטו של הבמאי הגרמני המוערך רוברט סיודמאק "קאסטר של המערב".
התפרסמה לאחרונה בקריירה שלה בשנת 1968 לצידם של קלינט איסטווד וריצ'רד ברטון בסרט הפעולה "הנשרים פשטו עם שחר" בו שיחקה בתפקיד סוכנת המודיעין הבריטית מרי.

מוות
----

על אף הצלחתה המקצועית הרבה סבלה יור מבעיות נפשיות הרסניות ומדיכאונות קשים.
ב-3 באפריל 1975 שעות ספורות לאחר מחזה בו הופיעה נמצאה יור על ידי בעלה רוברט שו חסרת רוח חיים בלונדון כשבדמה כמות רבה של אלכוהול וסם הברביטורט. בגיל 42 הייתה במותה.
השאירה מאחוריה שני ילדים מנישואיה הראשונים לג'ון אוסבורן וארבעה ילדים מנישואיה לרוברט שו.

פילמוגרפיה נבחרת
----------------

* דרכו של וינדום (1957)
* הבט אחורה בזעם (1959)
* בנים ואוהבים (1960)
* משתי השכל (1965)
* המזל של ג'ינג'ר קופי (1965)
* הנשרים פשטו עם שחר (1968)
* השתקפות של פחד (1973)

קישורים חיצוניים
----------------

* מרי יור, במסד הנתונים הקולנועיים IMDb (באנגלית)
* מרי יור, באתר AllMovie (באנגלית)
* מרי יור, במסד הנתונים הקולנועיים KinoPoisk (ברוסית)
* מרי יור, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007604523205171
* BIBSYS: 99062358
* BNE: XX1036538
* BnF: cb14045618g (data)
* GND: 142292729
* ISNI: 0000 0000 8089 426X
* LCCN: n88226178
* NLA: 35249728
* NLK: KAC2020M8216
* NLP: a0000002384899
* NTA: 073150142
* SNAC: w6wn4sh6
* SUDOC: 135962218
* Trove: 881912
* VIAF: 10049931
* WorldCat: lccn-n88226178

 |
**מריה אוסיפובנה קנבל** (ברוסית: Мария Осиповна Кнебель;‏ 18 במאי (6 במאי) 1898 - 1 ביוני 1985) הייתה שחקנית, במאית ואחת המורות המשפיעות ביותר בתיאטרון של התקופה הסובייטית.

חייה
----

קנבל למדה בסטודיו של מיכאל צ'כוב לפני שהצטרפה ב-1921 לסטודיו השני של התיאטרון האמנותי של מוסקבה בניהולו של קונסטנטין סטניסלבסקי. בשנים 1924–1950 עבדה כשחקנית בתיאטרון האמנותי של מוסקבה וגילמה בו תפקידים רבים. היא החלה לביים ב-1935, בתחילה בתיאטרון ארמולובה. ב-1950 הפסיקה לשחק ובין 1955–1960 שימשה כמנהלת האמנותית של תיאטרון הילדים המרכזי במוסקבה, שם עזרה להזניק את הקריירות של במאים צעירים שאחר כך הפכו להיות בין החשובים ברוסיה, ביניהם אנטולי אפרוס ואולג אפרמוב. היא החלה ללמד ב-1932, עבדה בבית הספר לאמנויות הבמה ע"ש שפקין (1940-1948) ולאחר מכן לימדה תיאטרון באקדמיה הרוסית לאומנויות התיאטרון (גיטיס). 

לעיתים קרובות מפחיתים בחשיבותה כמורה ותאורטיקנית של תיאטרון, משום שעבדה בתקופה בה 'גדודים' של במאים הוזמנו להפיק הצגות, ונשים כמעט ולא זכו לקרדיט עבור עבודתן כבמאיות. כך יצא שלעיתים קרובות שמה נדחק מאור הזרקורים. היא השפיעה רבות על במאים שדבקו במסורת סטניסלבסקי אך שאפו להתאים או לפתח אותה לאורך הקווים שהתווה מיכאל צ'כוב, שכתביו לא פורסמו בברית המועצות עד 1986. 

בין תלמידיה שהפכו אחר כך לפורצי דרך בזרמים שונים של תיאטרון נמנים אנטולי וסילייב (מייסד בית הספר לאמנות הדרמה), אוסיף רייחלגאוז (מייסד בית הספר למחזאות מודרנית) ובוריס מורוזוב (תיאטרון מאלי).

שיטת הניתוח האקטיבי
-------------------

תרומתה העיקרית לתאוריה של הדרמה היא 'שיטת הניתוח האקטיבי' של המחזה והתפקיד, אותה ביססה על מחקרי 'שיטת הפעולות הפיזיות' שפיתח קונסטנטין סטניסלבסקי בסוף ימיו. שיטת העבודה מציעה לשחקנים ובמאים סביבת עבודה מלאה ועשירה, עם חוקים, כלים, וחופש רב. בבסיס השיטה נמצא הרעיון לפיו השחקן הוא לא רק מבצע של פרטיטורת המחזה, הוא יוצר אותה מחדש תוך כדי ההצגה תוך שהוא משלב בין החומרים של המחזאי לחומרים שלו. לדברי סטניסלבסקי, תהליך שכזה הוא "הכרחי ליצירת יצירה חדשה ולא רק העלאה באוב של קלישאות ממוחזרות ומוסכמות תיאטרליות". שיטה זו הפכה להיות מתודת העבודה הדומיננטית בתיאטרון הרוסי והאירופאי.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007339055905171
* BNE: XX1179178
* BnF: cb15514014k (data)
* GND: 128707755
* ICCU: LIGV016309
* ISNI: 0000 0001 0877 1799
* LCCN: n87916466
* NKC: jx20060205073
* NTA: 06883439X
* SUDOC: 110113713
* VIAF: 19987349
* WorldCat: lccn-n87916466

 |
**מרין דאנגי** (באנגלית: **Merrin Dungey**; נולדה ב-6 באוגוסט 1971) היא שחקנית טלוויזיה וקולנוע אמריקאית.

ביוגרפיה
--------

דאנגי נולדה בסקרמנטו, קליפורניה. בילדותה היא התעניינה במוזיקה וריקוד. ב-1989, היא סיימה את לימודי התיכון, ואחר כך היא החלה ללמוד אומנות באוניברסיטת קליפורניה בלוס אנג'לס.

לפני חשיפתה, היא שיחקה בכמה תפקידים בינוניים בסרטים כמו: "החיים בשידור חי" ו"פגיעה קטלנית" ובדרמת טלוויזיה, "מרטין". ב-1998, היא החלה לשחק בסדרה "מלך השכונה" שם היא שיחקה עד 2007. ב-2001, היא הצטרפה לצוות של הסדרה "זהות בדויה" בתור פראנסי קלופו שם שיחקה במשך שתי עונות בתפקיד ראשי ושתי עונות בתפקיד אורח. מ-2000 עד 2004, היא שיחקה בתפקיד אורח בסדרה "מלקולם באמצע".

דאנגי שיחקה בתפקיד אורח גם בכמה סדרות כמו "הבית הלבן", "חברים", "סאמרלנד", "בגידה", "הכי גרועים שיש", "סיינפלד" ו"ER". היא הייתה אמורה לשחק בספין אוף של "האנטומיה של גריי", "מרפאה פרטית", אך היא הוחלפה על ידי אודרה מקדונלד. 

בשנת 2012 שיחקה בסדרת הדרמה היומית של TeenNick "הוליווד הייטס" בתור אלי מוס. בשנת 2014 שיחקה בסיטקום "מרדף החיים" ברשת ABC Family. בשנת 2015 שיחקה בקומדיה" כמו מאהב אנגלי" לצד פירס ברוסנן. לאחרונה, היא משחקת בקומדיית המצבים "לשרוד בפרברים".

בשנת 2017 החלה לשחק לצד ניקול קידמן וריס וית'רספון בסדרת הדרמה-קומית "שקרים קטנים גדולים" שיצר וכתב דייוויד אי קלי, אשר מבוססת על הרומן באותו שם ומשודרת ברשת HBO. באותה שנה שיחקה גם בעונה הראשונה של סדרת הטלוויזיה "המתמחה" בתפקיד מנכל"ית בית החולים.

קישורים חיצוניים
----------------

* מרין דאנגי, ברשת החברתית אקס (טוויטר)
* מרין דאנגי, במסד הנתונים הקולנועיים IMDb (באנגלית)
* מרין דאנגי, באתר AllMovie (באנגלית)
* מרין דאנגי, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2019047257
* VIAF: 9705155566449913380001
* WorldCat: lccn-no2019047257

 |
**מרסלה קלוסטרבואר** (בספרדית: **Marcela Kloosterboer**, נולדה ב-5 ביולי 1983; ויסנטה לופס, פרובינציית בואנוס איירס, ארגנטינה), היא שחקנית ואקטיביסטית לזכויות בעלי חיים ארגנטינאית. ידועה בתפקידה בעיקר בטלנובלות הארגנטינאיות "קיץ 98" ו-"לה לולה".

ביוגרפיה
--------

בשנים 1996–1997 כיכבה בשתי עונותיה הראשונות באופרת הסבון "Mi familia es un dibujo".

בשנת 1998 שיחקה בטלנובלה הארגנטינאית "Verano del '98" ("קיץ 98'"), בה גילמה את דמותה של חוספינה לצד אגוסטינה צ'רי. על תפקידה זה זכתה בפרס "מרטין פיירו" בקטגוריית השחקנית הטובה ביותר.

בשנת 1999 שיחקה בטלנובלה הארגנטינאית של היוצרת והמפיקה כריס מורנה, "קטנטנות", בה גילמה את דמותה של קנדלה.

בשנת 2000 שבה לשחק בטלנובלה הארגנטינאית "Verano del '98" ("קיץ 98'") את דמותה של חוספינה.

בשנת 2002 שיחקה בטלנובלה הארגנטינאית "Son amores" ("נאהבים") לצד ניקולס קברה, מריאנו מרטינז ואגוסטינה צ'רי.

בשנת 2004 שיחקה בסרט הארגנטינאי "Roma" ("רומא"). באותה שנה גילמה בסדרה "גמלאים" את דמותה פלורנסיה לצד אגוסטינה צ'רי

בשנת 2006 שיחקה בטלנובלה הארגנטינאית "El tiempo no para" ("הזמן לא עוצר"), בה גילמה את דמותה של קרולינה.

בשנים 2007–2008 שיחקה בטלנובלה הארגנטינאית "Lalola" ("לה לולה"), בה גילמה את דמותה של רומינה, הרוצה לנקום את היעלמויותיו והתעלמויותיו של לאלו, ופונה לעזרתה של מכשפה כדי שתהפוכו, בין לילה, מגבר לאישה.

בשנים 2009–2010 שיחקה בטלנובלה הארגנטינאית "Valientes" ("אמיצים"), בה גילמה את דמותה של איסבל.

בשנים 2011–2012 שיחקה בטלנובלה הארגנטינאית "Los Únicos" ("היחידים"), בה גילמה את דמותה של וירגיניה. שיחקה בטלנובלה הארגנטינאית "Herederos de una venganza" ("יורשי הנקמה"), בה גילמה את דמותה של אמיליה.

בשנת 2012 שיחקה בטלנובלה הארגנטינאית "Graduados" ("בוגרים"), בה גילמה את דמותה של רומינה.

בשנת 2013 שיחקה בטלנובלה הארגנטינאית "Los vecinos en guerra" ("השכנים במלחמה"), בה גילמה את דמותה של קרולינה.

בשנת 2014 שיחקה בטלנובלה הארגנטינאית "Sres. Papis" ("מר. פאפיס"), בה גילמה את דמותה של הלנה.

בשנת 2017 שיחקה בתפקיד הראשי של לוסיה אסטרז'ה בטלנובלה "5 כוכבים".

בשנת 2020 שיחקה בטלנובלה "*Separadas*" את דמותה של לוחאן, לצדם של חימנה אקרדי ואגוסטינה צ'רי.

בשנת 2022 ביצעה הופעת אורח מאחד פרקי הסדרה האנתולוגית "Dos 20".

חיים אישיים
-----------

קלוסטרבואר היא עורכת דין לענייני זכויות בעלי חיים, חברה פעילה בארגונים אנשים למען יחס מוסרי לבעלי חיים ו-"AnimaNaturalis" וטבעונית.

בין 2004 -2007 הייתה במערכת יחסים עם הטניסאי הארגנטינאי גסטון גאודיו.

ב-2014 התחתנה עם איש העסקים הארגנטינאי ושחקן הרוגבי לשעבר, פרננדו סיילינג. ב-2016 נולדה בתה הבכורה.

קישורים חיצוניים
----------------

ויקישיתוף מדיה וקבצים בנושא **מרסלה קלוסטרבואר** בוויקישיתוף

* מרסלה קלוסטרבואר, במסד הנתונים הקולנועיים IMDb (באנגלית)
* מרסלה קלוסטרבואר, במסד הנתונים הקולנועיים KinoPoisk (ברוסית)
* הדף של מרסלה קלוסטרבואר באינסטגרם

הערות שוליים
------------

1. ↑
2. ↑

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4818 804X
* LCCN: no2006082611
* VIAF: 14529226
* WorldCat: lccn-no2006082611

 |
פירוש נוסף ערך זה עוסק בבמאי תיאטרון. אם התכוונתם לאישים אחרים בשם זה, ראו משה הלוי (פירושונים).

לוחית זיכרון על ביתם של משה הלוי ולאה דגנית ברח' דב הוז 9 בתל אביב
**משה הלוי** (**גורביץ'**) (26 בפברואר 1895 – 26 בדצמבר 1974) היה במאי תיאטרון ישראלי, מייסד תיאטרון "האהל".

ביוגרפיה
--------

נולד בשם משה וולפוביץ' גורביץ' בעיר מסטיסלאב שברוסיה (כיום בבלארוס). הלוי היה חבר תיאטרון "הבימה" במוסקבה עם היווסדו בשנת 1917. עלה לארץ בראשית שנות העשרים ובשנת 1925 ייסד את תיאטרון האהל שאת שמו בחר יחד עם חיים נחמן ביאליק, קיבץ קבוצה של 22 שחקנים צעירים וחסרי ניסיון והדריך אותם לעלייה לבמה, לקראת הופעתם הראשונה ב-22 במאי 1926 בהצגת "נשפי פרץ", ערב מערכונים לפי סיפורי י"ל פרץ, באולם גימנסיה הרצליה. בשנים 1932-1937 ביים את תהלוכת העדלאידע בתל אביב. בשנת 1954 הקים הלוי סטודיו תיאטרון בשם 'דוכן', שפעל בחסות בית ציוני אמריקה.
משה הלוי היה במאי הבית של האהל ומנהלו. הלוי היה מחסידי שיטת סטניסלבסקי של במאי התיאטרון הרוסי קונסטנטין סרגייויץ' סטניסלבסקי, ששמה את הדגש על הבעה עזה של רגשות, וברוח זו ביים את הצגות האהל. בתקופת היישוב היה האהל, לצידה של הבימה, אחד מן התיאטרונים המובילים ביישוב. בתקופת המדינה הלך כוכבו של האהל ודעך, עד שנסגר סופית בשנות השישים.

משה הלוי היה נשוי לחנה רובינא, והתגרש ממנה לפני עלייתו לארץ ישראל. בארץ נשא לאשה את לאה דגנית שחקנית האהל, ולהם בת, הזמרת אהלה הלוי, שהייתה אשתו הראשונה של שייקה אופיר.

נקבר בבית העלמין קריית שאול. בתו הקימה על קברו מצבה בדמות אוהל (וכך עשתה גם על קבר אמה).

בשנת 1980 קבעה עיריית תל אביב את הפרס השנתי העירוני לאמנות הבימה על שמו של משה הלוי.
בערים ראשון לציון ונתניה נקראו רחובות על שמו.

זיכרונותיו
----------

* **דרכי עלי במות**, תל אביב: מסדה ('ספריה לתיאטרון'), תשט"ו.

לקריאה נוספת
------------

* 'הלוי (גורויץ'), משה', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 179. (הספר בקטלוג ULI)
* חיים שהם, 'ממוסקבה לארץ ישראל: בדרך ליצירת תרבות פועלית מקורית', **במה** 112 (תשמ"ח), 30–37. (על הלוי וראשיתו של תיאטרון "האהל")

קישורים חיצוניים
----------------

* דוד תדהר (עורך), "משה הלוי", באנציקלופדיה לחלוצי הישוב ובוניו, כרך ב (1947), עמ' 953
* משה הלוי (גורביץ'), בתוך: שמעון לב-ארי, מדריך מאה שנה לתיאטרון העברי, באתר אוניברסיטת תל אביב
* משה הלוי: אחרי ארבעים שנה, דבר, 26 בפברואר 1965
* אורי קיסרי, משה הלוי - אנדרטה וכספית, מעריב, 15 ביוני 1965
* יום הולדת שלא נחוג, דבר, 5 ביולי 1970
* מת משה הלוי, דבר, 27 בדצמבר 1974
* מת הבמאי משה הלוי, מעריב, 27 בדצמבר 1974

הערות שוליים
------------

1. ↑  הוקמה להקה חדשה, מעריב, 6 באפריל 1954
2. ↑  חיים נגיד, לאה דגנית: דיוקן עצמי, מעריב, 4 בדצמבר 1985.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007521099905171
* ISNI: 0000 0000 4766 4040
* LCCN: no2007125959
* SUDOC: 237795361
* VIAF: 78569155
* WorldCat: lccn-no2007125959

 |
**ועדת הקבינט לביטחון לאומי של אוסטרליה** (באנגלית: **Cabinet National Security Committee**; הידועה בשמה **NSC**) היא גוף במחלקת ראש הממשלה והקבינט של ממשלת אוסטרליה המופקדת על פיקוח כל הנושאים הקשורים לביטחון הלאומי, תיאום מודיעיני ואסטרטגיה ביטחונית. תפקידיה של הוועדה לביטחון לאומי הם לדון בעניינים הנוגעים לביטחון הלאומי: הכוחות המזוינים, מדיניות החוץ, הגנת גבולות, יחסים בין-לאומיים, קהיליית המודיעין, חוסן, אנרגיה ואבטחת משאבים. לפי החוק האוסטרלי ועדת הקבינט לביטחון לאומי רשאית להחליט על שימוש בסמכויות העומדות לרשות הממשלה. זה כולל סיכול ממוקד. פעולה שכזו עשויה להיות גם התקפית מבחינה צבאית ולא רק הגנתית.

חיילי הצבא האוסטרלי והמשטרה הפדרלית האוסטרלית במשימת הכוח הבינלאומי למזרח טימור (INTERFET) בדילי, מזרח טימור בפברואר 2000.
ראש ממשלת אוסטרליה משמש כיושב ראש הוועדה.

סמכויות הוועדה
--------------

על פי סעיף 61 לחוקת אוסטרליה, הסמכות הביצועית נתונה למלך, הניתנת להפעלתו על ידי המושל הכללי. על פי מוסכמה, סמכות זו מופעלת על פי המלצת שרי ועדת הקבינט לביטחון לאומי. כתוצאה מכך קיימים למושל הכללי מספר סוגים שונים של סמכויות על הכוחות הצבאיים אם כי באופן טקסי, כאשר בפועל נמצאות הסמכויות בידי ועדת הקבינט לביטחון לאומי: סעיף 68 לחוקה מעניק את הפיקוד העליון על כוחות ההגנה של אוסטרליה, ואת הסמכות הקדומה לפרוס את הכוחות המזוינים מעבר לים, לרבות במלחמה ובעימותים אחרים.

יתרה מכך, הממשלה אינה נדרשת לאישור הפרלמנט האוסטרלי לפני שהיא מחליטה לממש את זכותה ולפרוס כוחות מזוינים או להכריז מלחמה. עם זאת, עקרון הריבונות הפרלמנטרית מחייב שהפרלמנט שולט בכוח המבצע והביצוע באמצעות פיקוח פרלמנטרי.

הרכב
----

הרכב ועדת הקבינט לביטחון לאומי כולל:

| מעמד | משרה |
| --- | --- |
| יו"ר | * ראש ממשלת אוסטרליה
 |
| סגן יו"ר | סגן ראש ממשלת אוסטרליה |
| משתתפים קבועים | * שרת החוץ
* שר ההגנה
* הגזבר הלאומי
* היועץ המשפטי לממשלה
* שר האנרגיה ושינוי האקלים
 |

ראו גם
------

* ועדת הקבינט לביטחון לאומי של ניו זילנד
* המועצה לביטחון לאומי של הממלכה המאוחדת
* הקבינט הביטחוני מדיני (ישראל)

הערות שוליים
------------

1. ↑  Cameron Moore, The war powers debate: the Governor-General as Commander-in-Chief, The Strategist, ‏29 באוגוסט 2016 (באנגלית)
2. 1 2  Gabrielle Appleby, Explainer: Australia’s war powers and the role of parliament, The Conversation, ‏2 בספטמבר 2014 (באנגלית)
**סופיה מרגרֶטָה ייֵטְשֶנְייֶלְם הֶלין** (בשוודית: **Sofia Margareta Götschenhjelm Helin**; נולדה ב-25 באפריל 1972) היא שחקנית שוודית, זוכת פרס האקדמיה הדנית לשחקנית הטובה ביותר בסדרת טלוויזיה לשנת 2014.

חייה
----

הלין נולדה בהוֹבְסְטָה שבמחוז ארברו. אביה היה איש מכירות ואמה אחות בבית-ספר, ואחיה הגדול בן השש נהרג בתאונת דרכים כשהייתה בת עשרה ימים. הוריה התגרשו כשהייתה בגיל ארבע, והיא ואח נוסף גדלו עם אמם. היא החלה בלימודי היסטוריה של הרעיונות באוניברסיטת לונד אך נשרה במהרה ועברה להתמקדות מקצועית במשחק. בין 1994 ל-1996 השתלמה בבית-הספר לתיאטרון ע"ש קרל אמיל פליגארה בסטוקהולם, וב-2001 סיימה את האקדמיה הלאומית לדרמה.

ב-1996 קיבלה תפקיד ראשון וחוזר באופרת סבון. ב-2004 הייתה מועמדת לפרס זבלית הזהב של האקדמיה השוודית לקולנוע על גילום מיה, עירונית מנוכרת מסטוקהולם השבה לחוות משפחתה בחבל דלרנה הכפרי, בסרטה של מריה בלום, "דלרנים" (Masjävlar). מלבד זאת, הופיעה ביותר מעשרים סדרות טלוויזיה וסרטים, כולל תפקיד ראשי ב"ארן: אביר ההיכל" (שווק בלבנון בשם ארן: אביר מסדר הטמפלרים). על הבמה הצטרפה הלין לאנסמבל התיאטרון העירוני בסטוקהולם, שם גילמה מגוון תפקידים. היא שיחקה גם בתיאטרון הממלכתי השוודי במספר הפקות, כולל ב"טרמינל" של לארס נורן.

ב-2011 החלה הלין לככב בסדרה הדנית-שוודית "הגשר", שהקנתה לה פרסום בינלאומי ועובדה לשלוש גרסאות מקומיות, אמריקנית-מקסיקנית, בריטית-צרפתית ורוסית-אסטונית. גילום הבלשית השוודית הכפייתית והסובלת מתסמונת אספרגר סאגה נורן ממשטרת מאלמה, במשך שלוש עונות, דרש הכנה מדוקדקת. לדבריה, השקיעה בסדרה שלושים חודשי עבודה נכון ל-2015. משחקה כסאגה הקנה לה מועמדות לפרס נימפת הזהב במונטה קרלו ב-2011 וזכייה בפרס האקדמיה הדנית ("פרס רוברט") ב-2014.

בשנת 2017 שיחקה בסרט הבריטי "That Good Nigth", בדמותה של אנה לצד צ'ארלס דאנס.

בשנת 2021 גילמה את מרתה, נסיכת נורווגיה, בסדרת הטלוויזיה "מרתה ופרנקלין".

### חיים אישיים

הלין נשואה לדניאל ייטשניילם, שחקן-לשעבר המכהן ככומר בכנסיית שוודיה (הלותרנית), ואם לבן ובת.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **סופיה הלין** |
| ויקישיתוף תמונות ומדיה בוויקישיתוף: **סופיה הלין** |

* סופיה הלין, במסד הנתונים הקולנועיים IMDb (באנגלית)
* סופיה הלין, באתר "אידיבי", מאגר הידע העברי לקולנוע ישראלי ועולמי
* סופיה הלין, באתר AllMovie (באנגלית)
* סופיה הלין, באתר Rotten Tomatoes (באנגלית)
* סופיה הלין, באתר Metacritic (באנגלית)
* סופיה הלין, במסד הנתונים הקולנועיים KinoPoisk (ברוסית)
* סופיה הלין, באתר אייטונס (באנגלית)
* סופיה הלין, באתר Last.fm (באנגלית)
* אתר למנויים בלבד שחר מגן, תיאטרון גשר, באתר "ידיעות אחרונות", 15 בינואר 2016
* Move over, Sarah Lund: The Bridge star Sofia Helin interviewed, באתר הגרדיאן, 12 במאי 2012
* Scandi crush: The Bridge's Sofia Helin, באתר הגרדיאן, 15 בפברואר 2014
* אתר למנויים בלבד The Bridge's Sofia Helin: 'Playing Saga is like a vice gripping my body', The Telegraph, 28 November 2015

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 5040948
* BNE: XX4847520
* BnF: cb16934593b (data)
* CANTIC: a12246669
* GND: 130577200
* ISNI: 0000 0001 2136 9833
* LCCN: no2010171678
* NTA: 338934545
* SUDOC: 183212622
* VIAF: 65118079
* WorldCat: lccn-no2010171678

 |
פירוש נוסף ערך זה עוסק במשחק לוח. אם התכוונתם למשמעות אחרת, ראו מחשבת (פירושונים).
הדגמה של המשחק על לוח מחשבת קלאסי
לוח מחשבת
**מחשבת** הוא משחק לוח לשחקן יחיד, ובו יש לוח ועליו 33 חורים. בתחילת המשחק יש ב-32 מהחורים כלי משחק כאשר החור האמצעי ריק.

על פי אגדה אורבנית המשחק הומצא במאה ה–17 על ידי סופר צרפתי שהיה כלוא בבית האסורים וחיפש דרך להעביר את הזמן.

אופן המשחק
----------

בכל פעם השחקן מרים את אחד הכלים ומעביר אותו מעל הכלי הסמוך אליו (במאונך או במאוזן) לחור פנוי, כאשר הכלי שמעליו מדלגים יוצא מן המשחק.

| *העברה לימין* | *העברה לשמאל* | *העברה למטה* | *העברה למעלה* |
| --- | --- | --- | --- |
|    →    |    ←    | 

↓

 | 

↑

 |
|  |
| דוגמה למהלך פתיחה (מימין לשמאל) |
|   
  
      
      
      
  
   |   
  
      
      
      
  
   |   
  
      
      
      
  
   |   
  
      
      
      
  
   |

מטרת המשחק
----------

מטרת המשחק היא להשאיר כמה שפחות כלים על לוח המשחק באמצעות דילוג מעליהם, כשהמטרה האידיאלית היא להגיע למצב שבו יש כלי אחד בחור האמצעי של הלוח.

ראו גם
------

* חיילי קונוויי

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מחשבת** |
| ויקישיתוף תמונות ומדיה בוויקישיתוף: **מחשבת** |

* אתר המאפשר התנסות במשחק
* גדי אלכסנדרוביץ', מחשבת - נקמתן של השמורות, באתר "לא מדויק", 25 ביוני 2009
* מחשבת, באתר MathWorld (באנגלית)
**קארה ויליאמס** (באנגלית: **Cara Williams**;‏ 29 ביוני 1925 – 9 בדצמבר 2021) הייתה שחקנית אמריקאית, מועמדת פרס אוסקר לשחקנית המשנה הטובה ביותר לשנת 1958 על תפקידה בסרט "הנועזים".

ביוגרפיה
--------

ויליאמס נולדה בשם ברניס קאמייט בברוקלין, ניו יורק. בתם של פלורה ובנג'מין קאמייט, זוג מהגרים יהודים רומנים.
ויליאמס החלה את דרכה כשחקנית בשנות ה-40 של המאה ה-20 בתפקידי משנה בסרטו של איליה קאזאן "בומרנג" בתור המלצרית איירין נלסון ובדרמות "בינתיים, מותק" של אוטו פרמינגר ו"ארץ שמחה". ב-1955 השתתפה בקומדיה המוזיקלית "פגוש אותי בלאס וגאס" בתפקיד הרקדנית קלי דונובן.

ויליאמס הועמדה לפרס אוסקר לשחקנית המשנה הטובה ביותר ולפרס גלובוס הזהב בשנת 1958 על הופעתה בדרמה של סטנלי קריימר "הנועזים" בה שיחקה לצידם של טוני קרטיס וסידני פואטייה. בשנת 1960 פנתה ויליאמס מקולנוע לטלוויזיה, שם הופיעה בסיטקום של רשת CBS "פיט וגליידיס". בסדרה הופיעה ויליאמס בתור גליידיס פורטר במשך שתי עונות שבמהלכן הייתה מועמדת פעם אחת לפרס אמי. בשנת 1964 קיבלה תוכנית קומית על שמה בשם "המופע של קארה ויליאמס".

ויליאמס נפטרה ב-9 בדצמבר 2021 בלוס אנג'לס, שם התגוררה. היא הותירה אחריה שני ילדים: אחד מבעלה הראשון אלן גריי, והשחקן ג'ון בליית' ברימור מנישואיה לשחקן ג'ון דרו ברימור (אביה של השחקנית דרו ברימור). מבעלה השלישי, השחקן אשר דאן, היא התאלמנה ב-2018.

פילמוגרפיה נבחרת
----------------

* ארץ שמחה (1943)
* בינתיים, מותק (1944)
* בומרנג (1947)
* מונטה קרלו בייבי (1953)
* שוד היהלומים הגדול (1953)
* פגוש אותי בלאס וגאס (1955)
* סיפורה שלך הלן מורגן (1957)
* הנועזים (1958)
* לעולם אל תגנוב (1959)
* בלש בעל כרחו (The Man from the Diner's Club)‏ (1963)
* הבפאלו הלבן (1972)
* חבר מושבעים של איש אחד (1978)

טלוויזיה
--------

* פיט וגליידיס (1960–1962)

קישורים חיצוניים
----------------

ויקישיתוף מדיה וקבצים בנושא **קארה ויליאמס** בוויקישיתוף

* קארה ויליאמס, במסד הנתונים הקולנועיים IMDb (באנגלית)
* קארה ויליאמס, באתר AllMovie (באנגלית)
* קארה ויליאמס, במסד הנתונים הקולנועיים KinoPoisk (ברוסית)
* קארה ויליאמס, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4774672
* ISNI: 0000 0001 1674 5566
* LCCN: no94044076
* SNAC: w6vh7k5p
* VIAF: 75895870
* WorldCat: lccn-no94044076

 |
**קאתי אודונל** (באנגלית: **Cathy O'Dnell**;‏ 6 ביולי 1923 – 11 באפריל 1970) הייתה שחקנית קולנוע וטלוויזיה אמריקאית.

קורות חיים
----------

נולדה באלבמה בשם Ann Steely. היא החלה להתעניין במשחק בגיל 14 לאחר שצפתה במשחקה של ג'נט גיינור בסרט "כוכב נולד". היא למדה משחק באוניברסיטת אוקלהומה סיטי. בעת טיול להוליווד היא צדה את עינו של סוכן של סמואל גולדווין. היא נשלחה ללמוד משחק בניו יורק והופיעה בהצגת החיים עם אבא.

הופעתה הראשונה בקולנוע הייתה בשנת 1945 בתפקיד קטן בסרט Wonder Man. היא שינתה את שמה הפרטי לקאתי לפי שם הגיבורה באנקת גבהים ואת שם משפחתה לאודונל לפי בקשת סמואל גולדווין.

ב-1946 שיחקה בתפקיד הידוע ביותר שלה בסרט שנות חיינו היפות ביותר כווילמה, חברתו של הומר פאריש (הרולד ראסל), חייל החוזר ממלחמת העולם השנייה קטוע שתי ידיים. במשך ההפקה היא הכירה את המפיק רוברט ויילר, אחיו הגדול של במאי הסרט ויליאם ויילר שהיה גדול ממנה ב-22 שנים. הם נישאו ב-1948 ולמרות החששות החזיקו הנישואים עד מותה. לא היו להם ילדים.

ב-1948 השתתפה בסרט האפל "They Live by Night" בבימויו של ניקולאס ריי לצידו של פארלי גריינג'ר אתו שיחקה גם ב-"Side Street" בבימויו של אנתוני מאן.

ב-1950 שיחקה בסרט סיפור מיניבר כג'ודי, בתה של קיי מיניבר (גריר גרסון) וב-1951 שיחקה בסרט "סיפור בלשי" בבימויו של ויליאם ויילר לצידו של קירק דאגלס. ב-1955 שיחקה במערבון "האיש מלארמי" לצידו של ג'יימס סטיוארט.

סרטה האחרון היה בן חור בתפקיד תרצה, אחותו של בן חור (1959).

היא גם השתתפה בסדרות טלוויזיה. הסדרה האחרונה הייתה בוננזה (1964).

אודונל מתה מסרטן בגיל 46. בעלה מת תשעה חודשים אחריה.

קישורים חיצוניים
----------------

ויקישיתוף מדיה וקבצים בנושא **קאתי אודונל** בוויקישיתוף

* קאתי אודונל, במסד הנתונים הקולנועיים IMDb (באנגלית)
* קאתי אודונל, באתר AllMovie (באנגלית)
* קאתי אודונל, במסד הנתונים הקולנועיים KinoPoisk (ברוסית)
* קאתי אודונל, באתר TCM
* ביוגרפיה של קאתי אודונל
* קאתי אודונל, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007444260505171
* BIBSYS: 2121989
* BNE: XX1689652
* BnF: cb140308565 (data)
* GND: 129722952
* ISNI: 0000 0003 6835 7551
* LCCN: no96020404
* NKC: xx0183613
* NLK: KAC2020M2801
* SNAC: w6dn51cb
* SUDOC: 059078707
* VIAF: 34657245
* WorldCat: lccn-no96020404

 |
**קדיאטו קונאטה** (בצרפתית: **Kadiatou Konaté**) היא במאית ותסריטאית מאלית. יצירתה המפורסמת ביותר היא *L'Enfant terrible*, סרט אנימציה קצר המבוסס על מיתוסים אפריקאים. היא גם הפיקה מספר סרטים דוקומנטריים, תוך התמקדות בסוגיות של נשים וילדים במאלי.

תחילת דרכה
----------

קונאטה נולדה בבמקו, שבמאלי. היא למדה לתואר שלה באוניברסיטת שיח' אנטא דיופ ובאוניברסיטת דקר.

קריירה קולנועית
---------------

אחרי שסיימה את לימודיה באוניברסיטה, קונאטה עבדה כעוזרת הפקה בסרטו הקלאסי של סולימאן סיסה משנת 1985, *Yeelen*. ב-1989, היא כתבה את התסריט עבור סרט האנימציה הקצר, *La de Geste Ségou*, בבימויו של עמיתה המאלי ממבאיה קוליבלי. הסרט הראשון שלה כיוצרת היה הסרט התיעודי *Des Yeux לשפוך Pleurer* (עיניים בוכות), שצולם בווידאו ב-1992. גם את סרטה התיעודי השני צילמה קונאטה בווידאו, *Circulation Routiere* (תנועה), אשר ביימה במשותף עם קאבידה דג'דג'ה. ב-1993 היא הפיקה שלושה סרטים קצרים, הבולט מביניהם *L'Enfant terrible* (ילד נוראי). הסרט מבוסס על מיתוס מרכז אפריקאי, המסופר באמצעות אנימציה של בובות. הסיפור עוקב אחר רוח טובה, ילד אשר נולד עם שיניים והיכולת לדבר וללכת, אשר מוצא את אחיו הגדול ומתחיל מסע יוצא דופן. זוהי עבודתה עתירת השבחים ביותר.

אחרי כן, חזרה קונאטה ליצור סרטים דוקומנטריים, והוציאה את *Femmes et Développement* בשנת 1995. סרט זה משווה בין נשים מקבוצות סוציו-אקונומיות שונות במאלי. הסרט בוחן מה הושג על ידי נשים בארצה, וכן את מה שעוד נותר להיעשות. ב-1998, היא ביימה את הרט התיעודי הקצר, *Un mineur en milieu carcéral*, אשר חוקר את מצוקתם של ילדים במעצר, לעיתים קרובות בגין עבירות קלות.

סרטה התיעודי משנת 2008 תיעודי *Daman Da* (מיראז' צהוב), עוקב אחר חיי היום-יום של כורי זהב במאלי. היא נמשכה לנושא אחרי צפייה בדיווח חדשות מקומיות בנושא. הסרט מראה את קשיי הכורים, את עבודתם בתנאים קשים, אך גם את הכנות ואת מוסר העבודה שלהם.

פילמוגרפיה
----------

### תסריטאית

* *La de Geste Ségou* ‏(1989)

### במאית

* *Des Yeux Pour Pleurer* ‏(1992) - תיעודי
* *Circulation Routiere* ‏(1993) - תיעודי
* *L'Enfant terrible* ‏(1993)
* *L'enfant et l'hygiène corporelle* ‏(1993)
* *L'enfant et la circulation routière* ‏(1993)
* *Musow Bemi* ‏(1995)
* *Femmes et Développement* ‏(1995)
* *Un mineur en milieu carcéral* ‏(1998)
* *Petit à petit* ‏(2001)
* *Daman da* ‏(2008)

קישורים חיצוניים
----------------

* קדיאטו קונאטה, במסד הנתונים הקולנועיים IMDb (באנגלית)
* קדיאטו קונאטה, במסד הנתונים הקולנועיים KinoPoisk (ברוסית)

הערות שוליים
------------

1. ↑  "Kadiatou Konaré". *africultures.com/* (בצרפתית).
2. ↑  Bolly, Moussa (2007). "Fanta Régina Nacro et kadiatou Konaré : Les amazones d'une nouvelle ère du cinéma africain". *musow.com* (בצרפתית). אורכב מ-המקור ב-2016-10-27.
3. ↑  *Les cinémas d'Afrique: dictionnaire*. KARTHALA Editions. 2000. pp. 269–270. ISBN 978-2-84586-060-5.
4. ↑  "The Terrible Child / L'Enfant Terrible". *africanfilmny.org*. אורכב מ-המקור ב-2018-10-02.
5. ↑  Diop, Baba. "Daman da, le mirage jaune, de Kadiatou Konaté". *africine.org* (בצרפתית).

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb146512477 (data)
* GND: 1019197250
* ISNI: 0000 0000 5438 0644
* LCCN: nr2001018835
* NTA: 275909158
* SUDOC: 087800470
* VIAF: 2394890
* WorldCat: lccn-nr2001018835

 |
**קווין קאמינגס**  (באנגלית:  **Quinn Cummings**; נולדה ב- 13 באוגוסט 1967) היא ממציאה, אשת עסקים ושחקנית אמריקאית. בהיותה בת 10 הייתה קאמינגס מועמדת פרס אוסקר לשחקנית המשנה הטובה ביותר ופרס גלובוס הזהב לשנת 1977 על תפקידה בקומדיה הרומנטית "דירה לשניים".

חייה
----

קאמינגס נולדה בלוס אנג'לס והחלה את דרכה כילדה בפרסומות.
התגלתה לראשונה ב-1977 בקומדיה הרומנטית של הרברט רוס וניל סיימון "דירה לשניים" בה הופיעה בתור לוסי הילדה הגסה של פאולה מקפיידן (מרשה מייסון) .
כשהיא בת 10 זכתה קאמינגס על הופעת הבכורה שלה במועמדויות לפרס אוסקר לשחקנית המשנה הטובה ביותר ופרס גלובוס הזהב.
התפרסמה לאחר מכן בסדרת הדרמה "משפחה" בתפקיד הנערה אנני קופר אותה מאמצת משפחת לורנס.
בשנות ה-80 החליפה קאמינגס את מקצועה לסוכנת שחקנים ופרשה ממשחק באופן סופי בשנות ה-90 בשל מאיסתה בחוסר פרטיות .

לקאמינגס ילדה אחת שנולדה בשנת 2000 עם חברה, דון דיפייטרו.
לאחר שילדה את בתה המציאה את מכשיר ההיפהאגר המאפשר לסחוב תינוקות ממקום למקום, בעקבות ההצלחה והביקוש שנוצרו פתחה קאמינגס חברה למוצר בבעלותה.
בשנת 2005 פתחה בלוג מצליח שעוסק בנקודת מבטה כאם וכאשת קריירה.
בשנת 2009 פרסמה את ספרה "Notes From The Underwire: Adventures from My Awkward and Lovely Life".

קישורים חיצוניים
----------------

ויקישיתוף מדיה וקבצים בנושא **קווין קאמינגס** בוויקישיתוף
* קווין קאמינגס, ברשת החברתית אקס (טוויטר)
* קווין קאמינגס, ברשת החברתית אינסטגרם
* קווין קאמינגס, במסד הנתונים הקולנועיים IMDb (באנגלית)
* קווין קאמינגס, באתר AllMovie (באנגלית)
* קווין קאמינגס, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007340622305171
* BnF: cb14167708h (data)
* ISNI: 0000 0000 2643 1344
* LCCN: n82093488
* NKC: xx0157168
* SNAC: w6zm8dg0
* VIAF: 23487419
* WorldCat: lccn-n82093488

 |
**קולין ט. טרוורו** (באנגלית: **Colin T. Trevorrow**; נולד ב-13 בספטמבר 1976, סן פרנסיסקו, קליפורניה, ארצות הברית) הוא תסריטאי, במאי ומפיק אמריקאי.

ביוגרפיה
--------

טרוורו גדל באוקלנד. ב-1999, סיים את לימודיו בבית הספר לאמנויות על-שם באוניברסיטת ניו יורק. ב-2002 ביים את סרטו הקצר הראשון, "Home Base", שזכה ליותר מעשרים מיליון צפיות באינטרנט. הוא המשיך לעבוד כתסריטאי, וב-2006 מכר את תסריטו הספקולטיבי הראשון "Tester" לחברת "דרימוורקס". ב-2008 החל לשתף פעולה עם דרק קונולי, שאותו הכיר כסטודנט באוניברסיטת ניו יורק עשר שנים לפני כן. ב-2012 ביים טרוורו את הסרט "על אחריותכם בלבד", שכתב קונולי כשהוא מייעד לטרוורו את תפקיד הבמאי. הסרט זכה לשבחים שונים והועמד לפרס ה"אינדפנדנט ספיריט".

לאור הצלחתו של הסרט, נשכרו טרוורו וקונולי על ידי חברת וולט דיסני לכתוב את הרימייק לסרט "נווט מכוכב אחר" מ-1986. הודעה זו באה לאחר שמועות שווא כי טרוורו יביים את הפרק השביעי בסאגת "מלחמת הכוכבים". כיום טרוורו עובד עם קונולי על תסריט בשם "Intelligent Life". ב-13 במרץ 2013 אישר כי יהיה שותף בכתיבה ובבימוי של "עולם היורה", סרט נוסף בסדרת סרטי "פארק היורה". בהמשך הושכר לתפקיד במאי הסרט "מלחמת הכוכבים - פרק 9: עלייתו של סקייווקר", אך בספטמבר 2017 פרסמה חברת לוקאס פילם הצהרה כי קולין עזב את הפרויקט עקב חילוקי דעות קריאטיביים.

ב-2018 יצא סרט ההמשך של עולם היורה, עולם היורה: נפילת הממלכה. טרוורו לא ביים את הסרט (במקומו ביים חואן אנטוניו ביונה) אך הוא שימש כתסריטאי הסרט. שנה לאחר מכן ביים את הסרט הקצר "הקרב בביג רוק".

הפקת סרטי פארק היורה הודיעה שהוא יהיה הבמאי של הסרט הבא בסדרה - עולם היורה 3, שייצא בשנת 2022.

חיים אישיים
-----------

טרוורו מתגורר באנגליה, עם אשתו ושני ילדיו.

קישורים חיצוניים
----------------

ויקישיתוף מדיה וקבצים בנושא **קולין טרוורו** בוויקישיתוף
* קולין טרוורו, ברשת החברתית אקס (טוויטר)
* קולין טרוורו, במסד הנתונים הקולנועיים IMDb (באנגלית)
* קולין טרוורו, באתר AllMovie (באנגלית)
* קולין טרוורו, באתר Box Office Mojo (באנגלית)
* קולין טרוורו, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5581892
* CiNii: DA19221796
* GND: 1049452674
* ISNI: 0000 0003 8393 2219
* LCCN: no2012141118
* NKC: xx0199970
* NLK: KAC201523197
* NTA: 369585585
* SUDOC: 189256443
* VIAF: 272760098
* WorldCat: lccn-no2012141118

 |
**מצעד סינגלי הוויניל הרשמי** (באנגלית: **Official Vinyl Singles Chart**) הוא מצעד מוזיקה שבועי המתפרסם בממלכה המאוחדת. הוא נערך על ידי חברת המצעדים הרשמית (OCC) מטעם תעשיית המוזיקה באזור זה. הוא מפרט את 40 הסינגלים הפופולריים ביותר בפורמט ויניל בכל שבוע. המצעד, יחד עם מצעד אלבומי הוויניל הרשמי המקביל. הוא הושק ב-6 באפריל 2015 במקביל ליום חנות התקליטים, לכבוד העלייה הגדולה בפופולריות של תקליטי ויניל, הן בפורמטי סינגלים והן בפורמטי אלבומים; ב-2014 נמכרו למעלה מ-1.3 מיליון תקליטי ויניל בממלכה המאוחדת בלבד, בפעם הראשונה מאז 1995.

מרטין טלבוט, מנכ"ל חברת המצעדים הרשמית, אמר: "אנו שמחים להשיק את מצעד אלבומי וסינגלי הוויניל הרשמיים הראשונים של הממלכה המאוחדת ב-OfficialCharts.com, ביום חנות התקליטים בסוף השבוע הקרוב. כשמכירות אלבומי ויניל עלו בכמעט 70% כבר השנה, מכורים של ויניל היו יכולים לצבור 2 מיליון יחידות עד סוף השנה הזו – מספר יוצא דופן, אם מחשיבים שהמכירות היו עשירית מזה רק לפני שש שנים. הצמיחה הזו מדגישה את ההתעוררות המתמשכת של הפורמט האהוב הזה, בין אם אתה מעריץ של ארקטיק מאנקיז, נואל גלאגר, לד זפלין או דייוויד בואי".

ב-12 באפריל 2015, "Baby Wants to Ride" מאת פרנקי נאקלס היה לראשון שדורג בראש המצעד. זו הייתה מחווה לנאקלס שכן היה זה יום השנה הראשון למותו.

קישורים חיצוניים
----------------

* אתר האינטרנט הרשמי של מצעד סינגלי הוויניל הרשמי

הערות שוליים
------------

1. 1 2  UK’s Official Vinyl Charts launch as vinyl sales soar in 2015, www.officialcharts.com (באנגלית)
2. ↑  Frankie Knuckles tribute tops first Official Vinyl Singles Chart, www.officialcharts.com (באנגלית)